Uniuersis presentes litteras inspecturis, nos frater Hugo abbas Sancti Stephani Diuionensis, notum facimus quod ordinationem statutum et confirmationem anniuersariorum omnium in ecclesia Sancti Stephani prouendum et prouendurorum quam fecerunt bone memorie Amedeus predecessor noster quondam abbas dicti ecclesie ac eiusdem loci conuentus nostri prout in litteris super hoc confectis suis sigillatis sigillis uidimus contineri quorum tenorem de uerbo ad uerbum presentibus fecimus annotari in hunc modum uniuersis Christi fidelibus ad quos presentium deuenerit notitia littererum frater Amedeus abbas totiusque conuentus ecclesie Sancti Stephani Diuionensis Lingonensis diocesi ordinis Sancti Augustini salutem in omnium Saluatore. Quum in scripturis et per scripturas inueniuntur et dantur exempla nos uolentes iura conuentus ecclesie nostre dare obliuioni sed per memoriam confirmamus cum diligenti tractatu pensata utilitate ecclesie nostre pro nobis et successoribus nostris unanimiter et concorditer in pleno capitulo nostro ordinauimus, statuimus et confirmauimus quod omnia anniuersaria in ecclesia nostra prouentia et prouentura pro pictantia conuentus ecclesie nostre ad prioris et conuentus ecclesie nostre arbitrii in ipsas pictantias comitantur cum omnibus exitibus eorumdem anniuersariorum. Et per hoc statutum, abbas ecclesie nostre qui pro tempore fuerit liber erit et immunis ab omnibus conuentu ecclesie nostre pictantiis feraturis; et ad huiusmodi statutum tenendum perpetuo nos et successores nostros specialiter obligamus. In quorum omnium memoriam testimonium et munimen litteris istis sigilla nostra apposuimus. Actum anno Domini millesimo ducentesimo septuagesimo quinto mense decembris. Nos laudamus, confirmauimus et penitus approbamus promittentes bona fide pro nobis nostrisque successoribus contra laudationem, confirmationem et approbationem predictas de cetero per nos uel per alios non uenire tacite uel expresse. In quorum testimonium, sigillum nostrum presentibus litteris duximus apponendum. Actum anno Domini millesimo ducentesimo nonagesimo quarte mense decembris.